Hei!

Vi vil med dette informere om vårt tilbud i 2014. Det vil bare bli sendt ut en epost til hytteforeningene om dette i år, og vi håper dere vil distribuere denne mailen videre til hytteeiere i deres forening.

Golfbanen i Valdres drives og vedlikeholdes av Valdres Golfklubb for egen risiko og regning. Valdres Golfklubb er et idrettslag, og har ingen økonomiske interesser utover å opprettholde drift ved anlegget.

Vi håper hytteiere i Valdres, også de som ikke spiller golf selv, ser at den jobben vi legger ned bidrar til økt verdi på hytter i Valdres!

Våre aktiviteter og tilbud direkte rettet mot hytteeiere i Valdres består i 2014 av :

- Et begrenset antall spilleretter for hytteeiere i Valdres. Disse gir hytteeiere (mor, far og inntil 2 barn) fritt spill på anlegget for 4.995/år. Les mer på våre nettsider:

<http://valdresgolf.no/~valdresg/index.php?id=517>

- Hver lørdag morgen arrangerer vi en 9-hullsturnering for hytteturistene i Valdres. Formatet er slagspill med fullt spillehandicap. Det blir kaffe og vaffel på klubbhuset i etterkant av runden, og vinneren hver lørdag kvalifiserer seg til finalen i september. Der kåres årets hyttemester! Påmelding gjøres i golfbox.

- Hver lørdag gjennom sesongen fra 21. juni er det grilling på det nye klubbhuset i Vestringsbygda fra kl 14 til kl 18.

Om du ønsker å støtte Valdres Golfklubb utover å bruke vårt tilbud, er vi taknemmelige for alle medlemmer og grasrotandeler vi får!

Med ønske om en flott sommer,

Øystein Buene

- Styreformann

Valdres Golfklubb

Følg oss på facebook: [www.facebook.com/valdresgolf](http://www.facebook.com/valdresgolf)